cometadata/datacite-titles-descriptions-related-identifiers huggingface dataset:
DOI: 10.14457/cu.the.2011.1922
title: ทัศนคติของผู้ใช้ทางพิเศษและประสิทธิผลของการตรวจจับความเร็วบนทางพิเศษ

description: วิทยานิพนธ์ฉบับนี้เป็นการศึกษาทัศนคติของผู้ใช้ทางพิเศษต่อการตรวจจับความเร็ว และประสิทธิผลของการตรวจจับความเร็วบนทางพิเศษ โดยส่วนแรกนั้นเป็นการศึกษาทัศนคติ ความคิดเห็นต่อนโยบายการตรวจจับความเร็ว โดยการใช้แบบสอบถาม จากผู้ใช้รถยนต์ 1,167 คน และผู้ใช้รถบรรทุก 62 คน พบว่าร้อยละ 84 ของผู้ขับรถยนต์และร้อยละ 76 ของผู้ขับรถบรรทุกเห็นด้วยหรือไม่ขัดข้องต่อการมีระบบตรวจจับความเร็วอย่างจริงจังบนทางพิเศษ และพบว่ากล้องอัตโนมัติกับการใช้ตำรวจส่งผลต่อการลดความเร็วใกล้เคียงกัน นอกจากนี้จากการวิเคราะห์โดยใช้สมการถดถอยแบบโพรบิตเชิงลำดับ พบว่าลักษณะทางเศรษฐสังคมและพฤติกรรมการขับขี่มีผลต่อความคิดเห็นต่อการตรวจจับความเร็ว ในส่วนหลังนั้นเป็นการศึกษาประสิทธิผลของการตรวจจับความเร็วต่อการลดความเร็วของยานพาหนะ และการลดอุบัติเหตุหลังจากมีการใช้กล้องตรวจจับความเร็วอัตโนมัติบน ทางพิเศษสายบางพลี-สุขสวัสดิ์ จากข้อมูลการจราจรพบว่า ในภาพรวมนั้นความเร็วอิสระเฉลี่ยของรถขนาดเล็กและรถขนาดใหญ่ลดลง 6.5 กม./ชม. และ 0.7 กม./ชม.ตามลำดับ และพบว่าหลังจากการจับปรับอย่างจริงจัง อัตราการเกิดอุบัติเหตุต่อยานพาหนะที่ใช้ทางลดลงร้อยละ 9.7 ผลการศึกษาที่ได้นี้จะช่วยการทางพิเศษแห่งประเทศไทยในการออกนโยบายการตรวจจับความเร็วบนทางพิเศษได้อย่างเหมาะสมและมีประสิทธิภาพยิ่งขึ้น
DOI: 10.14457/cu.the.2011.1923
title: การสร้างแบบจำลองทางคณิตศาสตร์ของการเคลื่อนย้ายประชากรสำหรับการศึกษาทางระบาดวิทยา

description: แบบจำลองพื้นฐานในการวิเคราะห์การแพร่ระบาดของโรค SIR เป็นการทำนายการแพร่ระบาดโดยไม่คำนึงถึงข้อมูลทางด้านประชากรศาสตร์ เช่น การเกิด การตาย และการย้ายถิ่น ซึ่งในความเป็นจริงประชากรมีการเดินทางอยู่ตลอดเวลา ผู้เป็นพาหะของโรคสามารถแพร่เชื้อจากพื้นที่หนึ่งไปยังอีกพื้นที่หนึ่งได้ งานวิจัยนี้มีจุดมุ่งหมายในการสร้างแบบจำลองการเคลื่อนย้ายประชากรเพื่อทำนายการแพร่ระบาดของโรคในประเทศไทยทั้งในระยะสั้นและระยะยาวโดยการนำข้อมูลการย้ายเข้า ย้ายออก อัตราการเกิด อัตราการตายของประชากรไทย รวมไปถึงการแพร่ระบาดเมื่อเพิ่มปัจจัยของวันหยุดเทศกาลมาพิจารณาในแบบจำลอง ผลจากการทดสอบการคำนวณการแพร่ระบาดของโรคไข้หวัดใหญ่สายพันธ์ใหม่ชนิดเอในปี พ.ศ. 2552 จากแบบจำลองโดยเทียบกับข้อมูลผู้ป่วยจริงในระยะเวลาหนึ่งปีทั้งในรายภาคและรายจังหวัด พบว่าสัปดาห์ที่เริ่มมีการแพร่ระบาดมีความคลาดเคลื่อนกับข้อมูลจริงประมาณสองสัปดาห์ และสัปดาห์ที่มีผู้ป่วยสูงสุดคลาดเคลื่อนจากข้อมูลจริงประมาณสองสัปดาห์ ในขณะที่การคำนวณจำนวนผู้ป่วยสูงสุดโดยแบบจำลองยังมีความคลาดเคลื่อนสูง แบบจำลองที่ได้รับการปรับปรุงและนำมาประยุกต์ใช้ในงานวิจัยนี้ เป็นการศึกษาเบื้องต้นถึงผลกระทบของการเคลื่อนย้ายประชากรต่อการระบาดของโรค หากจะนำไปใช้ในการทำนายการระบาดของโรคใดโรคหนึ่งจึงควรมีการพัฒนาในระดับต่อไป
DOI: 10.14457/cu.the.2011.1925
title: การปรับปรุงข้อมูลจากเครื่องบันทึกเหตุผิดพร่องและการศึกษาอิมพิแดนซ์ลัดวงจรในระบบส่ง

description: ขั้นตอนวิธีคำนวณตำแหน่งผิดพร่องแบบปลายเดียวและแบบสองปลายมาตรฐานต้องการการประมวลผลเบื้องต้นของข้อมูลจากเครื่องบันทึกความผิดพร่องแบบดิจิทัล ดังนั้นคุณภาพของข้อมูลที่บันทึกได้ขึ้นอยู่กับความแม่นยำของหม้อแปลงเครื่องมือวัด จึงมีผลต่อประสิทธิภาพของการคำนวณตำแหน่งผิดพร่อง โดยเฉพาะการคำนวณตำแหน่งผิดพร่องโดยใช้ข้อมูลจากเครื่องบันทึกความผิดพร่องแบบดิจิทัลหลายเครื่อง ในวิทยานิพนธ์ฉบับนี้เสนอขั้นตอนวิธีการปรับเทียบข้อมูลขณะเกิดเหตุผิดพร่องที่ถูกบันทึกโดยเครื่องบันทึกความผิดพร่องแบบดิจิทัลเพื่อเพิ่มความแม่นยำในการระบุตำแหน่งผิดพร่องบนสายส่งไฟฟ้าในระบบส่ง ขั้นตอนวิธีที่นำเสนอได้ประยุกต์ใช้การประมาณสถานะเพื่อคำนวณตัวคูณปรับเทียบ โดยใช้ข้อมูลที่บันทึกได้ในช่วงก่อนเกิดความผิดพร่อง แล้วจึงนำตัวคูณปรับเทียบคูณกับข้อมูลในช่วงขณะเกิดความผิดพร่อง ขั้นตอนวิธีที่นำเสนอถูกทดสอบทั้งกับข้อมูลเหตุการณ์จำลองการลัดวงจรจากระบบทดสอบ IEEE 14 บัส และข้อมูลที่บันทึกได้จริงจากเหตุการณ์การลัดวงจรบนสายส่งไฟฟ้าของประเทศไทย จากผลการทดสอบพบว่าตำแหน่งผิดพร่องที่คำนวณได้ด้วยขั้นตอนวิธีแบบสองปลายเมื่อใช้ข้อมูลปรับเทียบแล้วมีค่าแม่นยำมากกว่าตำแหน่งผิดพร่องที่คำนวณได้เมื่อใช้ข้อมูลที่ไม่ได้ปรับเทียบในเกือบทุกเหตุการณ์ จากนั้นนำผลของการวิเคราะห์ตำแหน่งผิดพร่องด้วยขั้นตอนวิธีแบบสองปลายมาใช้สำหรับการศึกษาอิมพิแดนซ์ลัดวงจรในระบบส่งไฟฟ้าของประเทศไทย จากเหตุการณ์ทั้งหมด 20 เหตุการณ์ พบว่าอิมพิแดนซ์ลัดวงจรไม่ได้มีค่าเฉพาะส่วนของความต้านทานลัดวงจร ซึ่งเป็นสมมติฐานที่ใช้ทั่วไปในงานวิจัยในอดีต
DOI: 10.14457/cu.the.2011.1926
title: การวิเคราะห์โมเดลทางเลือกของความยึดมั่นผูกพันกับโรงเรียนที่มีต่อผลสัมฤทธิ์ทางการเรียนผ่านการเรียนรู้แบบลุ่มลึก

description: การวิจัยครั้งนี้มีวัตถุประสงค์เพื่อ (1) วิเคราะห์และเปรียบเทียบความยึดมั่นผูกพันกับโรงเรียนของนักเรียนที่มีภูมิหลังต่างกัน (2)เพื่อพัฒนาและตรวจสอบความสอดคล้องของโมเดลทางเลือกที่มีการส่งผ่านการเรียนรู้แบบลุ่มลึกแบบบางส่วนและแบบสมบูรณ์ และเปรียบเทียบความเหมาะสมของโมเดลที่มีเส้นทางเชิงการส่งผ่านต่างกัน และ (3) เพื่อวิเคราะห์ศึกษารูปแบบอิทธิพลทางตรงและทางอ้อมของความยึดมั่นผูกพันกับโรงเรียนที่มีการส่งผ่านการเรียนรู้แบบลุ่มลึก กลุ่มตัวอย่างที่ใช้ในการวิจัย คือ นักเรียนระดับชั้นมัธยมศึกษาปีที่ 3 โรงเรียนสังกัด สพฐ ในเขตกรุงเทพมหานคร จำนวน 975 คน เก็บรวบรวมข้อมูลโดยใช้แบบสอบถาม วิเคราะห์ข้อมูลโดยการวิเคราะห์ค่าสถิติพื้นฐาน การวิเคราะห์ความแปรปรวนพหุนาม (3-way MANOVA) การวิเคราะห์สหสัมพันธ์เพียร์สัน และการวิเคราะห์โมเดลลิสเรลแบบโมเดลอิทธิพลตัวแปรส่งผ่าน (mediation model) ผลการวิจัยที่สำคัญสรุปได้ดังนี้ 1. นักเรียนมีระดับความยึดมั่นผูกพันกับโรงเรียนอยู่ในระดับมาก โดยนักเรียนหญิงมีความยึดมั่นผูกพันกับโรงเรียนสูงกว่านักเรียนชาย นักเรียนกลุ่มที่บิดามารดาอยู่ด้วยกันมีความยึดมั่นผูกพันกับโรงเรียนสูงกว่ากลุ่มที่บิดามารดาหย่าร้าง/แยกกันอยู่/เสียชีวิตอย่างมีนัยสำคัญทางสถิติที่ระดับ .01 และนักเรียนที่อาศัยอยู่กับพ่อแม่มีความยึดมั่นผูกพันกับโรงเรียนสูงกว่านักเรียนที่อาศัยอยู่กับญาติ อย่างมีนัยสำคัญทางสถิติที่ระดับ .05 2. โมเดลทางเลือกที่มีการส่งผ่านของการเรียนรู้แบบลุ่มลึกสอดคล้องกลมกลืนกับข้อมูลเชิงประจักษ์ทั้งสองโมเดล โดยโมเดลที่มีการส่งผ่านการเรียนรู้แบบลุ่มลึกแบบบางส่วนสอดคล้องกลมกลืนกับข้อมูลเชิงประจักษ์มีค่าสถิติ Chi-square = 2.133, df = 4, p-value = 0.7114, GFI = 0.999, RMSEA = 0.000 และมีค่าไค-สแควร์สัมพัทธ์ เท่ากับ 0.533 ดีกว่าโมเดลที่มีการส่งผ่านการเรียนรู้แบบลุ่มลึกแบบสมบูรณ์ ซึ่งมีค่าสถิติความสอดคล้อง Chi-square = 9.936, df = 5, p-value = 0.077, GFI = 0.997, RMSEA = 0.032) และมีค่าไค-สแควร์สัมพัทธ์ เท่ากับ 1.988 3. ความยึดมั่นผูกพันกับโรงเรียนมีอิทธิพลทางบวกต่อผลสัมฤทธิ์ทางการเรียน โดยโมเดลที่มีการส่งผ่านแบบสมบูรณ์มีอิทธิพลทางอ้อมของความยึดมั่นผูกพันกับโรงเรียนผ่านการเรียนรู้แบบลุ่มลึกอย่างมีนัยสำคัญทางสถิติที่ระดับ .01 และโมเดลที่มีการส่งผ่านแบบบางส่วนความยึดมั่นผูกพันกับโรงเรียนมีอิทธิพลทางตรงต่อผลสัมฤทธิ์ทางการเรียนสูงกว่าอิทธิพลทางอ้อมผ่านการเรียนรู้แบบลุ่มลึก
DOI: 10.14457/cu.the.2011.1927
title: ระบบแผ่นกั้นไร้อากาศร่วมกับถังปฏิกรณ์ชีวภาพเมมเบรนสำหรับบำบัดน้ำเสียอาคารสูง

description: งานวิจัยนี้เป็นการศึกษาและพัฒนาระบบในการกำจัดสารอาหาร ได้แก่ ไนโตรเจนและฟอสฟอรัสโดยใช้ระบบบำบัดน้ำเสียแบบแผ่นกั้นไร้อากาศร่วมกับถังปฏิกรณ์ชีวภาพเมมเบรน เพื่อนำไปเป็นแนวทางในการนำไปใช้งานต่อไป ในงานวิจัยนี้มีทั้งหมด 2 ระบบโดยมีความแตกต่างของจำนวนแผ่นกั้นของถังปฏิกรณ์ไร้อากาศอยู่ที่ 3 และ 5 แผ่น โดยทำการทดลองพร้อมกันและแบ่งออกเป็น 3 การทดลอง ได้แก่ การทดลองที่ 1 ศึกษาผลของเวลากักเก็บน้ำเสียที่มีผลต่อการบำบัดสารอาหารของระบบการทดลองที่ 2 ศึกษาผลของอัตราส่วนการเวียนสลัดจ์จากถังปฏิกรณ์ชีวภาพเมมเบรนเข้าสู่ระบบแผ่นกั้นไร้อากาศ โดยการแปรอัตราส่วนการเวียนสลัดจ์เข้าสู่ส่วนของระบบแผ่นกั้นไร้อากาศที่หัวถังต่อกลางถัง และการทดลองที่ 3 ศึกษาผลของอายุสลัดจ์ที่มีผลต่อการกำจัดสารอาหารของระบบ โดยเพิ่มอายุสลัดจ์เป็น 40 วัน น้ำเสียที่ใช้ในงานวิจัยเป็นน้ำเสียจริงจากอาคารเจริญวิศวกรรม คณะวิศวกรรมศาสตร์ จุฬาลงกรณ์มหาวิทยาลัย มีค่าซีโอดีของน้ำเสีย ไนโตรเจนทั้งหมด และค่าฟอสฟอรัสทั้งหมดที่ป้อนเข้าระบบอยู่ในช่วง 150-250, 35-65 และ 5-8 มก./ล. ตามลำดับ ผลการทดลองพบว่า ทั้ง 2 ระบบมีประสิทธิภาพในการกำจัดซีโอดี ไนโตรเจนทั้งหมด และฟอสฟอรัสทั้งหมดสูงกว่าร้อยละ 95 90 และ 85 ตามลำดับ จากการเปรียบเทียบประสิทธิภาพการบำบัดของระบบพบว่าระยะเวลากักเก็บน้ำเสียที่เหมาะสมที่สุดในงานวิจัยนี้คือ 3 ชั่วโมง อัตราส่วนการเวียนสลัดจ์ที่เหมาะสมคือ 100:0 อายุสลัดจ์ที่เหมาะสมคือ 40 วัน และระบบแผ่นกั้นไร้อากาศแบบ 5 ห้องมีประสิทธิภาพการกำจัดสารอาหารของระบบได้ดีกว่าระบบแผ่นกั้นไร้อากาศแบบ 3 ห้อง ค่าฟลักซ์เฉลี่ยของแผ่นเยื่อเท่ากับ 30 ลิตร/ตร.ม.-ชม. โดยควบคุมความดันลดของระบบไม่เกิน 10 กิโลปาสคาล
DOI: 10.14457/cu.the.2011.1928
title: การศึกษาการมีส่วนร่วมของประชาชนในการอนุรักษ์ประเพณีตักบาตรพระร้อยทางเรือ : กรณีศึกษาชุมชนเลียบคลองมอญ แขวงทับยาว เขตลาดกระบัง กรุงเทพมหานคร

description: “การศึกษาการมีส่วนร่วมของประชาชนในการอนุรักษ์ประเพณีตักบาตรพระร้อยทางเรือ: กรณีศึกษาชุมชนเลียบคลองมอญ แขวงทับยาว เขตลาดกระบัง กรุงเทพมหานคร” มีวัตถุประสงค์เพื่อศึกษาการมีส่วนร่วมของประชาชนในการอนุรักษ์ประเพณีตักบาตรพระร้อยทางเรือ และเพื่อศึกษาแนวคิดชุมชนท้องถิ่นนิยมต่อการมีส่วนร่วมของประชาชน โดยใช้แบบสำรวจการมีส่วนร่วมในการอนุรักษ์ประเพณีตักบาตรพระร้อยทางเรือ การสังเกตแบบมีส่วนร่วม การสัมภาษณ์เชิงลึก และการสนทนากลุ่ม เป็นเครื่องมือในการเก็บรวบรวมข้อมูล และนำเสนอผลการศึกษาวิจัยด้วยการบรรยายเชิงพรรณนา ผลการศึกษาพบว่า ประชาชนชุมชนเลียบคลองมอญส่วนใหญ่มีส่วนร่วมอนุรักษ์ประเพณีตักบาตรพระร้อยทางเรือ ดังนี้ 1) มีส่วนร่วมในระดับการดำเนินงานให้บรรลุตามเป้าหมาย 2) มีส่วนร่วมในรูปแบบการเข้าร่วมในวันงานประเพณี 3) แนวทางการมีส่วนร่วมของประชาชนในการอนุรักษ์ประเพณีตักบาตรพระร้อยทางเรือ ได้แก่ การเผยแพร่ข้อมูล ข่าวสาร กิจกรรมงานประเพณีให้แก่ผู้ที่สนใจ และการสนับสนุนให้ทุกภาคส่วนเข้าร่วมงานประเพณีอย่างอิสระและเท่าเทียมกัน 4) แนวคิดชุมชนท้องถิ่นนิยมต่อการมีส่วนร่วมของประชาชนในการอนุรักษ์ประเพณีตักบาตรพระร้อยทางเรือมี 2 ลักษณะ คือ 1) การมีส่วนร่วมด้วยความรู้สึกรักและผูกพันในท้องถิ่น 2) การมีส่วนร่วมด้วยความรู้สึกภาคภูมิใจในความเป็นมอญ
DOI: 10.5284/1057502
title: 30 - 31 Friar Gate, Derby, Derbyshire. Archaeological Watching Brief (OASIS ID: oxfordar2-366743)

description: Oxford Archaeology (OA) North were commissioned to undertake a watching brief at the site of a residential development to the rear of 30 - 31 Friar Gate, Derby, Derbyshire (NGR SK 34673 36426). The work was undertaken as a condition of Planning Permission (planning ref. 02/17/00227). Consultation with the Development Control Archaeologist for Derbyshire County Council outlined their requirements for the work necessary to discharge the planning condition. OA North were commissioned to produce a Written Scheme of Investigation (WSI; Appendix D) and, subsequently, undertake the fieldwork. The fieldwork was undertaken over four days, 2nd, 3rd, 7th and 8th May 2019.
DOI: 10.7910/dvn/il0lue/0s7nnb
title: product_process_patents_5_ind_100_Mechanical elements.png

description: :unav
DOI: 10.7910/dvn/il0lue/6s7iyo
title: product_process_patents_5_ind_100_Measurement.png

description: :unav
DOI: 10.7910/dvn/il0lue/cjfn5j
title: product_process_patents_5_ind_100_nanotech.png

description: :unav
DOI: 10.7910/dvn/il0lue/cxfq9s
title: product_process_patents_5_ind_100_Optics.png

description: :unav
DOI: 10.7910/dvn/il0lue/qjqr8z
title: product_process_patents_5_ind_100_Other consumer goods.png

description: :unav
DOI: 10.7910/dvn/il0lue/qx8vfz
title: product_process_patents_5_ind_100_Medical technology.png

description: :unav
DOI: 10.7910/dvn/il0lue/vtj0zw
title: product_process_patents_5_ind_100_Organic fine chemistry.png

description: :unav
DOI: 10.7910/dvn/il0lue/whuroi
title: product_process_patents_5_ind_100_Micro-structural and nano-technology.png

description: :unav
DOI: 10.14457/cu.the.2011.1929
title: การพัฒนาระบบตรวจวัดและควบคุมระยะไกลสำหรับบ้านอัตโนมัติโดยใช้มาตรฐาน Zigbee

description: บทความนี้กล่าวถึงการพัฒนาระบบตรวจวัดและควบคุมเพื่อใช้สำหรับทำการเปิด-ปิดไฟและอุปกรณ์ไฟฟ้ารวมถึงตรวจวัดสถานะต่างๆภายในบ้าน ระบบที่พัฒนาขึ้นประกอบด้วยเกทเวย์, แผงปลั๊ก, ส่วนตรวจวัดย่อยและรีโมท ระบบออกแบบให้ติดตั้งแผงปลั๊กและส่วนตรวจวัดย่อยภายในแต่ละห้องเพื่อทำการตรวจวัดสถานะและควบคุมการ เปิด-ปิดไฟหรืออุปกรณ์ไฟฟ้า โดยแผงปลั๊กมีปลั๊กเสียบและส่วนที่ต่อกับ หลอดไฟ มีจอแอลซีดีสำหรับแสดงค่าสถานะต่างๆภายในห้อง โดยตัวมันเองสามารถวัดกำลังไฟฟ้าที่ใช้ และรับค่าจากส่วนตรวจวัดย่อย ซึ่งมี 2 แบบ ได้แก่ แบบแรกทำการวัดอุณหภูมิ, ความชื้น และความสว่าง และแบบที่ 2 ใช้สวิทช์ในการจำลองการทำงานของตัวรับรู้ในการตรวจสอบ การเปิด-ปิดประตู, ตรวจจับควัน, ก๊าซมีเทน และก๊าซคาร์บอนไดออกไซด์ ค่าสถานะต่างๆของห้องจะถูกส่งมาแสดงยังส่วนกลางที่เกทเวย์ โดยผู้อาศัยในบ้านสามารถติดต่อกับระบบด้วยรีโมทควบคุม หรือผ่านเว็บเพจหากอยู่นอกบ้าน เครือข่ายภายในบ้านจะติดต่อสื่อสารผ่านสัญญาณวิทยุย่านความถี่ 2.4 กิกะเฮิทซ์ตามมาตรฐาน Zigbee/IEEE 802.15.4 ซึ่งแผงปลั๊กสามารถส่งผ่านข้อมูลเป็นทอดๆได้ในกรณีที่ไม่สามารถติดต่อกับเกทเวย์ได้โดยตรง ทำให้ขยายระยะทำการของระบบได้ เครือข่าย Zigbee ใช้ไมโครคอนโทรลเลอร์ dsPIC33FJ256GP506 เป็นตัวประมวลผล และใช้มอดูล MRF24J40MB ในการติดต่อสื่อสารสำหรับการติดต่อผ่านเครือข่ายอินเทอร์เน็ตใช้ไมโครคอนโทรลเลอร์ PIC18F86J65 ทำหน้าที่เป็นเว็บเซิร์ฟเวอร์ โดยเก็บไฟล์เว็บเพจไว้ในหน่วยความจำแบบ EEPROM ภายนอก
DOI: 10.14457/cu.the.2011.1930
title: ข้อมูลสัดส่วนร่างกายและอัตราส่วนขนาดร่างกายของเด็กนักเรียนประถมศึกษา เพื่อใช้ในการออกแบบเครื่องเรือนในห้องเรียน

description: การออกแบบโต๊ะและเก้าอี้ให้เหมาะกับขนาดสัดส่วนร่างกายของเด็กนักเรียนตามแนวทางการยศาสตร์นั้น จำเป็นต้องรู้ข้อมูลขนาดสัดส่วนร่างกายของผู้ใช้งาน ซึ่งการหาข้อมูลดังกล่าวสามารถทำได้หลายวิธีตั้งแต่การวัดโดยตรงจากกลุ่มประชากร การใช้ค่ามาตรฐานสัดส่วนร่างกาย รวมถึงการใช้ความสัมพันธ์ทางคณิตศาสตร์ การหาความสัมพันธ์ของสัดส่วนต่างๆ ของร่างกายที่ใช้ประกอบการออกแบบขนาดโต๊ะและเก้าอี้เรียนกับข้อมูลพื้นฐานที่โรงเรียนมี คือ น้ำหนักและส่วนสูงของนักเรียนจะช่วยให้การออกแบบทำได้สะดวกมากยิ่งขึ้น ซึ่งการหาความสัมพันธ์เหล่านี้ได้เก็บรวบรวมข้อมูลขนาดสัดส่วนร่างกายเด็กนักเรียนชั้นประถมศึกษา ในท่ายืนและท่านั่งจำนวน 20 สัดส่วน จากจำนวนนักเรียน 360 คน โดยการใช้ระบบวัดสัดส่วนร่างกายด้วยภาพถ่ายดิจิตอล สมการถดถอยเชิงเส้นและสมการความสัมพันธ์ถดถอยพหุคูณ ถูกนำมาใช้หาความสัมพันธ์ดังกล่าว พบว่าสัดส่วนในลักษณะที่เป็นรยางค์ของร่างกาย เช่น แขน, ขา มีแนวโน้มเพิ่มขึ้นไปในทิศทางเดียวกันกับความสูงของร่างกายที่เพิ่มขึ้น สำหรับสัดส่วนในบริเวณที่สะสมไขมันตามร่างกาย เช่น ต้นขา, สะโพก มีแนวโน้มเพิ่มขึ้นตามน้ำหนักของร่างกาย สมการดังกล่าวถูกสร้างขึ้นจากตัวแปรต้น คือ ข้อมูลด้านความสูงและน้ำหนักของร่างกาย โดยแต่ละสัดส่วนแสดงเป็นสมการ 3 สมการ คือ 1. สมการที่ใช้ข้อมูลเฉพาะความสูง 2. สมการที่ใช้ข้อมูลเฉพาะน้ำหนัก และ 3. สมการที่ใช้ข้อมูลทั้งความสูงและน้ำหนักร่วมกัน ซึ่งแต่ละสมการให้ค่า สัมประสิทธิ์การตัดสินใจ (R²) ที่แตกต่างกัน โดยส่วนมากสมการที่ใช้ข้อมูลด้านความสูงและน้ำหนักร่วมกันจะให้ค่า R² สูงกว่าการใช้ตัวแปรต้นเพียงตัวแปรใดตัวแปรหนึ่ง ดังนั้นการนำสมการไปใช้งานจึงขึ้นอยู่กับผู้ใช้งานว่าต้องการความแม่นยำมากน้อยเพียงใด
DOI: 10.14457/cu.the.2011.1931
title: การประเมินเงินกองทุนทางเศรษฐศาสตร์และการรวมพอร์ตโฟลิโอความเสี่ยงโดยคอปปูลาฟังก์ชัน

description: งานวิจัยนี้มีวัตถุประสงค์เพื่อประเมินเงินกองทุนทางเศรษฐศาสตร์สำหรับความเสี่ยงด้านการประกันภัย โดยใช้อัตราส่วนความเสียหาย ในงานวิจัยนี้ได้รวมความเสี่ยงด้วยคอปปูลาแบบปกติ และคอปปูลาแบบสติวเดนท์ ที ที่มีองศาความอิสระเท่ากับ 1 3 5 10 15 20 และ 25 ร่วมกับการประเมินความเสี่ยงด้วยวิธีมูลค่าความเสี่ยง และวิธีมูลค่าความเสี่ยงส่วนปลาย ข้อมูลที่ใช้ในงานวิจัยนี้ คือ รายงานประจำเดือนของงบกำไรขาดทุนจากการรับประกันภัยของบริษัทประกันวินาศภัยแห่งหนึ่งตั้งแต่เดือนมีนาคม พ.ศ. 2548 ถึง เดือนธันวาคม พ.ศ. 2553 ของการรับประกันภัยทั้งหมด 7 ประเภท คือ การประกันอัคคีภัย การประกันภัยทางทะเลและการขนส่ง การประกันภัยรถยนต์ภาคบังคับ การประกันภัยรถยนต์ภาคสมัครใจ การประกันภัยเบ็ดเตล็ด การประกันภัยความเสี่ยงภัยต่อทรัพย์สิน และการประกันภัยอุบัติเหตุส่วนบุคคล ผลการวิจัยพบว่าการรวมความเสี่ยงด้วยคอปปูลาแบบสติวเดนท์ ที องศาความอิสระเท่ากับ 1 ให้ผลการประเมินเงินกองทุนทางเศรษฐศาสตร์สูงที่สุด เนื่องจากสามารถอธิบายความสัมพันธ์ที่ไม่อิสระกันได้ดี ส่วนคอปปูลาแบบปกติให้ผลการประเมินเงินกองทุนทางเศรษฐศาสตร์ต่ำที่สุด เนื่องจากไม่สามารถอธิบายลักษณะความไม่อิสระกันได้ เมื่อพิจารณาการกระจายความเสี่ยงพบว่า การกระจายความเสี่ยงที่เกิดขึ้นเป็นผลให้บริษัทดำรงเงินกองทุนทางเศรษฐศาสตร์น้อยลง โดยคอปปูลาแบบสติวเดนท์ ที องศาความอิสระเท่ากับ 1 ให้ค่าการกระจายความเสี่ยงสูงที่สุด ส่วนคอปปูลาแบบปกติให้ค่าการกระจายความเสี่ยงต่ำที่สุด จึงกล่าวได้ว่าคอปปูลาแบบสติวเดนท์ ที องศาความอิสระเท่ากับ 1 สามารถอธิบายความสัมพันธ์ส่วนหางได้ดีที่สุดเมื่อพอร์ตโฟลิโอความเสี่ยงของบริษัทมีลักษณะที่ไม่อิสระกัน
DOI: 10.14457/cu.the.2011.1932
title: ความสัมพันธ์ระหว่างภาวะผู้นำบารมีของหัวหน้าหอผู้ป่วย สภาพแวดล้อมในการทำงาน กับผลผลิตของงานของพยาบาลวิชาชีพ โรงพยาบาลมหาวิทยาลัยของรัฐ

description: การวิจัยครั้งนี้มีวัตถุประสงค์เพื่อศึกษาภาวะผู้นำบารมีของหัวหน้าหอผู้ป่วย สภาพแวดล้อมในการทำงาน และผลผลิตของงานของพยาบาลวิชาชีพโรงพยาบาลมหาวิทยาลัยของรัฐ และศึกษาความสัมพันธ์ระหว่างภาวะผู้นำบารมีของหัวหน้าหอผู้ป่วย สภาพแวดล้อมในการทำงาน กับผลผลิตของงานของพยาบาลวิชาชีพโรงพยาบาลมหาวิทยาลัยของรัฐ กลุ่มตัวอย่างคือ พยาบาลวิชาชีพจำนวน 382 คน ได้จากการสุ่มตัวอย่างแบบหลายขั้นตอน เครื่องมือที่ใช้ในการวิจัย ประกอบด้วย แบบสอบถามภาวะผู้นำบารมีของหัวหน้าหอผู้ป่วย แบบสอบถามสภาพแวดล้อมในการทำงาน และแบบสอบถามผลผลิตของงาน ซึ่งผ่านการตรวจสอบความตรงตามเนื้อหา และวิเคราะห์ค่าความเที่ยงของแบบสอบถาม โดยหาค่าสัมประสิทธิ์แอลฟาของครอนบาค มีค่าความเที่ยงเท่ากับ .93, .93 และ .94 ตามลำดับ สถิติที่ใช้ในการวิเคราะห์ข้อมูล โดยการแจกแจงความถี่ ค่าร้อยละ ค่าเฉลี่ย ส่วนเบี่ยงเบนมาตรฐาน และค่าสัมประสิทธิ์สหสัมพันธ์แบบเพียร์สัน ผลการวิจัยพบว่า 1. ภาวะผู้นำบารมีของหัวหน้าหอผู้ป่วย สภาพแวดล้อมในการทำงาน และผลผลิตของงานของพยาบาลวิชาชีพ โรงพยาบาลมหาวิทยาลัยของรัฐอยู่ในระดับดี (Xˉ = 3.91, SD = .48, Xˉ = 3.83, SD = .44, และ Xˉ = 4.07, SD = .41 ตามลำดับ) 2. ภาวะผู้นำบารมีของหัวหน้าหอผู้ป่วยและสภาพแวดล้อมในการทำงานมีความสัมพันธ์ทางบวกกับผลผลิตของงานของพยาบาลวิชาชีพ โรงพยาบาลมหาวิทยาลัยของรัฐ อย่างมีนัยสำคัญทางสถิติที่ระดับ .05 และมีค่าสัมประสิทธิ์สหสัมพันธ์อยู่ในระดับปานกลาง ( r = .44) และ ระดับสูง ( r = .70) ตามลำดับ
DOI: 10.14457/cu.the.2011.1933
title: ระบบแฟ้มข้อมูลรวมบนเว็บเซอร์วิสแบบเรสฟูล

description: อุปกรณ์เก็บข้อมูลภายนอกเป็นสิ่งที่มักจะใช้สำหรับการโอนถ่ายข้อมูลระหว่างเครื่องเมื่อผู้ใช้ต้องทำงานกับคอมพิวเตอร์หลายเครื่อง อย่างไรก็ตาม การโอนถ่ายข้อมูลผ่านทางพื้นที่เก็บข้อมูลออนไลน์จะมีความสะดวกมากกว่าการพกพาอุปกรณ์เหล่านั้น จุดประสงค์ของการวิจัยนี้คือการออกแบบและพัฒนาระบบแฟ้มข้อมูลรวมสำหรับการจัดการแฟ้มข้อมูลข้ามเครื่อง โดยเลือกใช้เว็บเซิร์ฟเวอร์เป็นพื้นที่สำหรับเก็บข้อมูลแบบออนไลน์ ระบบมีความสามารถในการขยายระบบ โดยการรองรับเว็บเซิร์ฟเวอร์ได้หลายตัวในคราวเดียวกัน ไคลเอนต์ติดต่อกับเซิร์ฟเวอร์แต่ละตัวผ่านทางส่วนต่อประสานแบบเรสฟูลเว็บเซอร์วิส แฟ้มข้อมูลภายในระบบจะถูกเก็บอยู่ในรูปของบล็อกข้อมูลหลายชิ้นเพื่อใช้ประโยชน์จากพื้นที่ว่างและแบนด์วิดท์ที่มีให้มากที่สุด นอกจากนี้ยังรองรับการแคชข้อมูลซึ่งประยุกต์ใช้อัลกอริทึมแอลอาร์ยู ประสิทธิภาพของระบบซึ่งวัดด้วยเครื่องมือวัดเปรียบเทียบสมรรถนะไอโอโซนบ่งบอกว่าระบบมีประสิทธิภาพอยู่ในเกณฑ์ที่ยอมรับได้
DOI: 10.14457/cu.the.2011.1934
title: การศึกษานำร่องผลของอาหารเสริมใบมะรุมต่อระดับไขมันในเลือดในผู้ป่วยที่มีภาวะไขมันในเลือดสูง

description: ความรู้พื้นฐาน มะรุมเป็นพืชชนิดหนึ่งที่มีการเพาะปลูกในหลายพื้นที่ของประเทศไทยและนำส่วนต่างๆโดยเฉพาะใบมาใช้เป็นอาหารและพืชสมุนไพร สำนักงานคณะกรรมการอาหารและยาได้รับรองการใช้สารสกัดจากใบมะรุมบรรจุในแคปซูลขนาด 450 มิลลิกรัมเป็นผลิตภัณฑ์อาหารเสริม ก่อนหน้านี้ได้มีการศึกษาในสัตว์ทดลองพบว่าสารสกัดจากใบมะรุมสามารถลดระดับโคเลสเตอรอลในเลือดได้ แต่ยังไม่เคยมีการศึกษาถึงผลต่อระดับโคเลสเตอรอลในเลือดของผู้ป่วยที่มีระดับไขมันในเลือดสูงมาก่อน วิธีการศึกษา เป็นการศึกษาแบบชนิดไม่ปกปิดโดยใช้ระยะเวลารวมทั้งสิ้น 12 สัปดาห์ เพื่อประเมินประสิทธิภาพและความปลอดภัยของการใช้อาหารเสริมใบมะรุมในขนาด 450 มิลลิกรัม รับประทานวันละสองเวลา ต่อระดับไขมันในเลือด ในผู้ป่วยที่ยังไม่มีข้อบ่งชี้ในการให้ยาต้านไขมันตามเกณฑ์ของ Third Report of National Cholesterol Education Program (NCEP) Expert Panel on Detection, Evaluation and Treatment of high blood cholesterol in Adults (Adult Treatment Panel III). ผลการศึกษา ผู้ป่วยชาย 4 คน หญิง 18 คน (N = 22) ที่เข้าได้กับเกณฑ์การคัดเลือก จากแผนกผู้ป่วยนอกอายุรกรรมโรงพยาบาลจุฬาลงกรณ์ สภากาชาดไทย มีผู้ป่วยจำนวน 3 คนไม่มาติดตามการศึกษาจนครบ 12 สัปดาห์ ระยะเวลาในการติดตามการศึกษาโดยเฉลี่ย 11.27 สัปดาห์ ค่าเฉลี่ยและค่าเบี่ยงเบนมาตรฐานของอายุเท่ากับ 49 ± 15.69 ปี ค่าดัชนีมวลกายเท่ากับ 24.74 ± 4.8 กก./ม2 ระดับไขมันในเลือดได้แก่ แอลดีแอลโคเลสเตอรอลเท่ากับ 145.27 ± 10.17 มก./ดล. ระดับโคเลสเตอรอลรวมเท่ากับ 220.23 ± 15.89 มก./ดล. ระดับไตรกลีเซอไรด์เท่ากับ 106.95 ± 46.94 มก./ดล. ระดับเอชดีแอลโคเลสเตอรอลเท่ากับ 57.05 ± 15.95 มก./ดล. ตามลำดับ หลังจากให้แคปซูลไม่มีสารทดสอบที่มีฤทธิ์ซึ่งมีลักษณะเหมือนกับสารเสริมอาหารใบมะรุมโดยทำจากแป้งไม่มีฤทธิ์ทางเภสัชวิทยาเป็นระยะเวลา 4 สัปดาห์ ในช่วงเริ่มต้นของการศึกษาและให้อาหารเสริมใบมะรุมต่ออีก 8 สัปดาห์พบว่าระดับแอลดีแอลโคเลสเตอรอลเฉลี่ยไม่มีการเปลี่ยนแปลง ระดับโคเลสเตอรอลรวมเพิ่มขึ้นเฉลี่ย 0.52 มก./ดล. มีนัยสำคัญทางสถิติที่ระดับ 0.98 ระดับไตรกลีเซอไรด์ลดลงเฉลี่ย 9.42 มก./ดล. มีนัยสำคัญทางสถิติที่ระดับ 0.39 และระดับเอชดีแอลโคเลสเตอรอลเพิ่มขึ้นเฉลี่ย 4.16 มก./ดล.โดยมีนัยสำคัญทางสถิติที่ระดับ 0.50 ไม่มีผู้เข้าร่วมการศึกษารายใดที่มีค่าเอนไซม์ในตับสูงขึ้นเกินสามเท่าของค่าปกติ นอกจากนั้นค่าความดันโลหิต ระดับน้ำตาลในเลือด และการทำงานของไตซึ่งประเมินจากระดับครีเอตินีนในเลือดไม่มีการเปลี่ยนแปลงอย่างมีนัยสำคัญทางสถิติ ข้อสรุป การให้อาหารเสริมใบมะรุมในขนาด 450 มิลลิกรัม รับประทานวันละสองเวลาเป็นเวลา 8 สัปดาห์ไม่มีผลต่อระดับแอลดีแอลโคเลสเตอรอล โคเลสเตอรอลรวม ไตรกลีเซอไรด์ เอชดีแอลโคเลสเตอรอล หรือ ระดับน้ำตาลในเลือด รวมทั้งความดันโลหิตอย่างมีนัยสำคัญทางสถิติ แต่มีแนวโน้มลดระดับไตรกลีเซอไรด์และเพิ่มเอชดีแอลโคเลสเตอรอลได้ ในแง่ของความปลอดภัยพบว่าการใช้อาหารเสริมใบมะรุมในขนาดและระยะเวลาดังกล่าวไม่มีผลต่อการทำงานของตับและไต
DOI: 10.14457/cu.the.2011.1935
title: ยุทธศาสตร์การพัฒนาสถาบันอุดมศึกษาสู่ความเป็นองค์กรแห่งการสร้างเสริมสุขภาพ

description: การวิจัยเชิงคุณภาพนี้มีวัตถุประสงค์เพื่อ 1) สังเคราะห์รูปแบบองค์กรแห่งการสร้างเสริมสุขภาพในระดับอุดมศึกษา 2) นำเสนอยุทธศาสตร์การพัฒนาสถาบันอุดมศึกษาสู่ความเป็นองค์กรแห่งการสร้างเสริมสุขภาพ วิธีดำเนินการวิจัยใช้เทคนิควิจัยแบบ EDFR (Ethnographic Delphi Future Research) เพื่อสังเคราะห์รูปแบบองค์กรแห่งการสร้างเสริมสุขภาพในระดับอุดมศึกษา โดยศึกษาจากเอกสารของสถาบันอุดมศึกษาที่เข้าร่วมโครงการเพิ่มขีดความสามารถสู่การเป็นมหาวิทยาลัยสร้างเสริมสุขภาพ จำนวน 14 สถาบัน การสัมภาษณ์แบบกึ่งโครงสร้างผู้บริหารสถาบันอุดมศึกษา จำนวน 14 คน และการสัมภาษณ์แบบ Focus Group กลุ่มผู้ปฏิบัติงานจากสถาบันอุดมศึกษา 14 สถาบัน จำนวน 68 คน และกำหนดยุทธศาสตร์การพัฒนาสถาบันอุดมศึกษาสู่ความเป็นองค์กรแห่งการสร้างเสริมสุขภาพ โดยใช้เทคนิค SWOT Matrix Analysis ส่วนการตรวจสอบร่างรูปแบบและยุทธศาสตร์ ใช้การประชุมระดมความคิดเห็นจากผู้ทรงคุณวุฒิ จำนวน 18 คน ผลการวิจัย พบว่า สถาบันอุดมศึกษาที่เข้าร่วมโครงการเพิ่มขีดความสามารถสู่การเป็นมหาวิทยาลัยสร้างเสริมสุขภาพ จำนวน 14 แห่งนี้ มีบริบทแตกต่างกันในด้านวัตถุประสงค์การจัดตั้งสถาบันอุดมศึกษา การจัดการเรียนการสอน และลักษณะของสถาบันอุดมศึกษา ได้แก่ 1) โครงสร้างของสถาบันอุดมศึกษา 2) หอพักในสถาบันอุดมศึกษา 3) ผู้รับผิดชอบโครงการสร้างเสริมสุขภาพเป็นทีมสุขภาพ 4) จำนวนปีที่รับทุนสนับสนุนจากสำนักงานกองทุนสนับสนุนการสร้างเสริมสุขภาพ(สสส.) ถึงแม้สถาบันอุดมศึกษามีบริบทต่างกัน แต่สามารถใช้รูปแบบการสร้างเสริมสุขภาพเหมือนกันได้ รูปแบบองค์กรแห่งการสร้างเสริมสุขภาพในระดับอุดมศึกษาที่ใช้เป็นแนวทางในการขับเคลื่อนสถาบันอุดมศึกษาเป็นองค์กรแห่งการสร้างเสริมสุขภาพนี้ เน้นการมีส่วนร่วมของประชาคมในสถาบันอุดมศึกษาทุกระดับ บูรณาการในพันธกิจ และการพัฒนาอย่างยั่งยืน โดย 1) การพัฒนาศักยภาพด้านการสร้างเสริมสุขภาพของบุคคลอย่างต่อเนื่อง 2) การปรับเปลี่ยนสภาพแวดล้อมให้เอื้อต่อสุขภาพ 3) บูรณาการกิจกรรมการสร้างเสริมสุขภาพในพันธกิจของสถาบันอุดมศึกษา 4) การพัฒนาเครือข่ายและขยายงานด้านการสร้างเสริมสุขภาพเชื่อมโยงสู่สังคมภายนอกสถาบันอุดมศึกษา ยุทธศาสตร์การพัฒนาสถาบันอุดมศึกษาสู่ความเป็นองค์กรแห่งการสร้างเสริมสุขภาพมียุทธศาสตร์หลักระดับองค์กร คือ ยุทธศาสตร์การขับเคลื่อนสถาบันอุดมศึกษาเป็นองค์กรแห่งการสร้างเสริมสุขภาพ 3 ระยะ ประกอบด้วย ยุทธศาสตร์ระดับแผนงาน 5 ยุทธศาสตร์ คือ 1) ยุทธศาสตร์การพัฒนาระบบที่สอดคล้องกับบริบทสถาบันอุดมศึกษา 2) ยุทธศาสตร์การบริหารจัดการสู่ความสำเร็จ 3) ยุทธศาสตร์การสร้างเครือข่ายสร้างเสริมสุขภาพภายใน/ภายนอกสถาบันอุดมศึกษา 4) ยุทธศาสตร์การบูรณาการงานสร้างเสริมสุขภาพสู่พันธกิจของสถาบันอุดมศึกษา และ5) ยุทธศาสตร์การพัฒนาศักยภาพกำลังคนด้านการสร้างเสริมสุขภาพ
DOI: 10.15468/3xowjz
title: A new Anaulacomera species (Orthoptera: Tettigoniidae: Phaneropterinae) from the Iguaçu National Park, southern Brazil

description: This dataset contains the digitized treatments in Plazi based on the original journal article Fianco, Marcos, Cadena-Castañeda, Oscar J., Szinwelski, Neucir, Faria, Luiz R. R. (2019): A new Anaulacomera species (Orthoptera: Tettigoniidae: Phaneropterinae) from the Iguaçu National Park, southern Brazil. Zootaxa 4700 (3): 365-376, DOI: https://doi.org/10.11646/zootaxa.4700.3.5